Golfo de Gonavo

eta|Insulo Gonavo kaj Portoprinco
La Golfo de Gonavo aŭ Gonava Golfo estas golfo ĉirkaŭ 150 km larĝa ĉe la okcidenta marbordo de Haitio. Ĝi konsistigas preskaŭ la tutan okcidentan bordon de Hispaniolo kaj estas randata de du duoninsuloj:
 la "norda duon-insulo", finiĝanta per la Kabo Foux
 la "suda duon-insulo", nomata Tiburon, ĉirkaŭ 250 km longa, finiĝanta per la Kabo Tiburona

Kvin el la dek departementoj de Haitio situas ĉe ĝia bordo (de nordo al sudo):
 departemento Nord-Ouest
 departemento Artibonite
 departemento Ouest
 departemento Nippes
 departemento Grand'Anse

En la golfo situas la plej granda insulo de Haitio, insulo Gonavo, kiu donis al la golfo la nomon. Ĝi dividas la golfon en du brakojn, kiuj nomiĝas "kanalo de Gonavo" (sude) kaj "kanalo de Saint-Marc" (norde). Ili larĝas inter 15 kaj 25 kilometroj.

Borde de la golfo situas:
 jenaj urboj de Haitio, de nordo al sudo
 Petit Port-a-Piment
 Les Gonaives
 Saint-Marc
 Portoprinco, la ĉefurbo de Haitio
 Léogâne
 Petit Goave
 Corail
 Jérémie
 Trou Bonbon
 la enfluo de rivero Artibonite, la plej longa rivero de Hispaniolo;
 la insuloj Cayemites, kiuj apartenas al la departemento Grand'Anse; ili konsistas el granda insulo ĉirkaŭ 10 km longa kaj malgranda ĉirkaŭ 1 km longa. Ilin disigas de Tiburon nur mallarĝaj markoloj.

Kategorio:Geografio de Haitio